Eskom waarsku weer oor beurtkrag | Maroela Media
Eskom het Woensdag gewaarsku dat beurtkrag weer ingestel kan word indien die druk nie op die kragnetwerk verlig word nie.
“Ons gebruik tans ons noodreserwes,” het Andrew Etzinger, woordvoerder van Eskom, gesê. “Na verwagting gaan die noodreserwes voor die einde van die week uitgeput wees wat ekstra druk op die kragnetwerk gaan plaas en die kans op beurtkrag kan verhoog.”
Dit raak die hele land.
Etzinger het Maandag gesê daar is nie enige beplande beurtkrag hierdie week nie, alhoewel die stelsel steeds onder druk bly.
ŉ Steenkoolsilo het verlede maand by die Majuba-kragstasie in Mpumalanga ineengestort en landswye kragonderbrekings tot gevolg gehad. Die silo het meer as 10 000 ton steenkool geberg en die voorraad na ses ander eenhede by die kragstasie beïnvloed.
Instandhouding by die Cahora Bassa-aanleg in Mosambiek beïnvloed ook die kragvoorsiening.
KZN-plaasmoord: Verdagte het haelgeweer vir polisie gewys
Video: Akademia-beurswenners aangekondig
Hou eerder op met jul waarskuwings en doen asb jul job reg, dan sal dit nie nodig wees vir al jul verskonings nie, kan nie eers die bestaande infrastruktuur in stand hou nie, pateties
Die anc en eksdom is besig om ons as gyselaars aan te hou met hierdie beurtkrag ding ten einde hulle belaglike hoe fooie vir die plaaslike verbruiker te “regverdig” en dit terwyl krag byna verniet na lande soos Kenia, Zimbabwe en Angola uitgevoer word
Dink ons moet maar ESKOM dagvaar vir die verlies aan dienste, want ons betaal vir ‘n diens wat nie na behore gelewer word nie!
in 20 jaar kon ESKOM al verskeie nuwe substasies gebou het, maar ja, so verval alles in ons land … elke dag sien mens die verval … dis om van te huil!